# Zásady uznávania výsledkov ERASMUS+ praktických stáží študentom FEIT UNIZA

1. Na FEIT je ustanovený fakultný ERASMUS+ koordinátor - prodekan pre rozvoj a zahraničné styky, ktorý spolupracuje s:
* prorektorom pre medzinárodné vzťahy a marketing (inštitucionálny ERASMUS+ koordinátor) a Oddelením pre medzinárodné vzťahy a marketing UNIZA,
* prodekanom pre vzdelávanie,
* subkoordinátormi programu ERASMUS+ na jednotlivých katedrách FEIT,
* školiteľmi doktorandského štúdia.
1. V prípade ERASMUS+ praktickej stáže *študentov Ing. a Bc. štúdia* pomáhajú študentovi pri príprave obsahu stáže subkoordinátori programu ERASMUS+ na jednotlivých katedrách. V prípade *študentov PhD. štúdia* pomáha študentovi pri príprave obsahu stáže jeho školiteľ.
2. Po ukončení ERASMUS+ mobility potvrdí študentovi koordinátor FEIT na základe vyjadrenia subkoordinátora katedry alebo školiteľa certifikát o uznaní výsledkov v zahraničnej inštitúcii. Predpokladom k uznaniu výsledkov je potvrdenie zahraničnej inštitúcie o absolvovaní pobytu a dosiahnutých výsledkoch.
3. *Študentom Ing. a Bc. štúdia* je za úspešné absolvovanie Erasmus+ praktickej stáže udelených 15 kreditov.
4. *Študentom PhD. štúdia* je za úspešné absolvovanie Erasmus+ praktickej stáže udelených max. 15 kreditov. Uznanie ERASMUS+ pobytu doktorandov je ošetrené v dokumente Sprievodca doktorandským štúdiom: „Započítanie študijného pobytu: Pred vycestovaním doktoranda do zahraničia v rámci programu ERASMUS+ alebo iného programu mu určí jeho školiteľ úlohy v rámci dizertačného projektu a individuálnej a tímovej vedeckovýskumnej práce, za ktoré v prípade ich splnenia pridelí školiteľ doktorandovi zodpovedajúce kredity (max. 15 kreditov).“
5. V prípade, že študent nesplní zadané úlohy na zahraničnej inštitúcii, uznanie pobytu mu môže byť zamietnuté, resp. bude študent vyzvaný vrátiť celý alebo časť finančného príspevku, čo sa posudzuje individuálne.